ПРЕДЛОГ

ЗАКОНА О ИЗМЕНАМА И ДОПУНАМА ЗАКОНА О ЗДРАВСТВЕНОМ ОСИГУРАЊУ

Члан 1.

У Закону о здравственом осигурању („Службени гласник РС”, број 25/19 - у даљем тексту: Закон), у члану 75. став 3. после речи: „по истеку” додају се речи: „30 дана, односно”.

У ставу 4. речи: „од 60 дана у периоду од 90 дана” замењују се речима: „од 30 дана у периоду од 45 дана, односно 60 дана у периоду од 90 дана”.

У ставу 5. после речи: „затим” додају се речи: „са прекидом или”.

У ставу 6. речи: „по истеку 90 дана” замењују се речима: „по истеку 45 дана, односно 90 дана”.

Члан 2.

У члану 102. став 2. мења се и гласи:

„Послодавац доставља филијали захтев за исплату накнаде зараде са свим доказима потребним за исплату за запослене из става 1. овог члана”.

Став 3. мења се и гласи:

„Филијала утврђује право на накнаду зараде, висину накнаде зараде и најкасније у року од 21 дана од дана пријема захтева за исплату накнаде зараде са свим доказима потребним за исплату из става 2. овог члана врши обрачун накнаде зараде, који доставља послодавцу и преноси одговарајући износ средстава на посебан рачун послодавца”.

Став 4. мења се и гласи:

„Средства из става 3. овог члана послодавац је дужан да исплати осигуранику најкасније у року од седам дана од дана њиховог пријема, а уколико исплата у наведеном року није извршена послодавац је дужан да врати средства филијали са каматом за која су средства увећана док су се налазила на посебном рачуну послодавца”.

После става 8. додаје се став 9. који гласи:

„Министар, на предлог Републичког фонда, уређује ближе услове, начин и поступак, као и друга питања од значаја за остваривање права на накнаду зараде”.

Члан 3.

У члану 109. став 1. речи: „30 дана” замењују се речима „15 дана”.

Члан 4.

У члану 125. после става 4. додају се ст. 5. и 6. који гласе:

„Осигурано лице коме је утврђен и статус борца у складу са прописима којима се уређује заштита бораца, остварује право на здравствену заштиту као и право на накнаду трошкова превоза у вези са коришћењем здравствене заштите на терет средстава обавезног здравственог осигурања без обзира да ли је уплаћен доспели допринос.

Чланови породице лица коме је утврђен статус борца у складу са прописима којима се уређује заштита бораца, а која су здравствено осигурана као чланови породице тог лица, остварују права из обавезног здравственог осигурања, као и лице коме је утврђен статус борца, без обзира да ли су уплаћени доспели доприноси”.

Члан 5.

У члану 143. став 1. тачка 12) мења се и гласи:

„12) утврђује привремену спреченост за рад осигураника до 30 дана, односно до 60 дана спречености за рад, осим у случајевима из члана 78. овог закона и предлаже првостепеној, односно другостепеној лекарској комисији продужење привремене спречености за рад, осим ако овим законом није другачије одређено;”.

После става 1. додаје се став 2. који гласи:

„Привремену спреченост за рад до 60 дана спречености за рад из става 1. тачка 12) овог члана изабрани лекар утврђује за: осигураника оболелог од малигне болести; осигураника привремено спреченог за рад због болести или компликација у вези са одржавањем трудноће; осигураника са инвалидитетом; осигураника код кога је непосредно обављена хируршка интервенција, осим у случају када је та интервенција обављена у дневној болници”.

Члан 6.

У члану 148. тачка 2) мења се и гласи:

„2) даје оцену и утврђује привремену спреченост за рад осигураника, по предлогу изабраног лекара, преко 30 дана, односно 60 дана привремене спречености за рад, односно привременe спречености за рад због неге члана уже породице из члана 78. ст. 1-2. овог закона дуже од 15 дана, односно дуже од седам дана, у складу са овим законом;”.

Тачка 3) мења се и гласи:

„3)даје оцену по приговору осигураника или послодавца на оцену изабраног лекара о привременој спречености за рад осигураника до 30 дана, односно до 60 дана, односно због привремене спречености за рад због неге члана уже породице, у складу са овим законом;”.

Члан 7.

У члану 260. став 1. тачка 2) мења се и гласи:

„2) не достави филијали захтев за исплату накнаде зараде са свим доказима потребним за исплату за запослене чија се накнада зараде обезбеђује из средстава обавезног здравственог осигурања или ако накнаду зараде из средстава обавезног здравственог осигурања која је пренета на посебан рачун послодавца не исплати осигуранику најкасније у року од седам дана од дана њиховог пријема, а не врати их филијали са каматом за која су средства увећана док су се налазила на посебном рачуну послодавца (члан 102. ст. 2. и 4.);”

Члан 8.

У члану 261. став 1. тачка 5) мења се и гласи:

„5) не утврди право на накнаду зараде, висину накнаде зараде или најкасније у року од 21 дана од дана пријема захтева за исплату накнаде зараде са свим доказима потребним за исплату накнаде зараде из средстава обавезног здравственог осигурања не изврши обрачун накнаде зараде, или га не достави послодавцу или не пренесе одговарајући износ средстава на посебан рачун послодавца (члан 102. став 3);”.

Члан 9.

Овај закон ступа на снагу осмог дана од дана објављивања у „Службеном гласнику Републике Србије”.